Ehrnrooth

Ehrnrooth () on suomalais-ruotsalainen aatelissuku, joka tunnetaan erityisesti sotilassukuna ja talouselämän vaikuttajina.

Sukuun kuuluvia ja muita Ehrnrooth-nimisiä on nykyään noin 250.Mikkonen, Antti: Ehrnroothien mahti on mennyttä. (maksullinen) Talouselämä 11.10.2002 (päivitetty 21.11.2008). Viitattu 26.8.2012.

Suvun vanhempi historia
Ehrnroothin suku on perimätiedon mukaan lähtöisin Pommerista Saksasta, josta se saapui Baltian kautta Suomeen. Hans Plagman -nimisen upseerin arvellaan muuttaneen Liivinmaalta Suomeen vuoden 1600 tietämillä. Viitattu 26.8.2012. Hänen poikansa Hans Plagman (k. 1679) toimi kauppiaana ja raatimiehenä Turussa. Tämän poika, Käkisalmen tuomari Johan Plagman (1623–1696) aateloitiin vuonna 1687 nimellä Ehrenrooth, mutta nimen kirjoitusasusta jäi myöhemmin yksi e-kirjain pois. Suku esiteltiin kaksi vuotta myöhemmin Ruotsin ritarihuoneelle aatelisena sukuna numero 1123.

Sukuun kuulunut kenraalimajuri Carl Gustaf Ehrnrooth sai vuonna 1801 Miekkaritarikunnan ristin ja hänet korotettiin samassa yhteydessä ritaristoon. Kun Suomen ritarihuone järjestäytyi vuonna 1818, Carl Gustaf Ehrnroothin jälkeläiset merkittiin sinne aatelisena sukuna numero 73 (kommendörsätten) ja muut Ehrnroothit aatelisena sukuna numero 85. Ruotsissa sukua ei asunut vuoden 1809 jälkeen, mutta vuosina 1946 ja 1978 Suomesta muuttaneille suvun jäsenille myönnettiin uudelleen edustusoikeus Ruotsin ritarihuoneella.

Suvussa on 1700-luvun alusta alkaen ollut runsaasti upseereita, ja siihen on kuulunut yhteensä seitsemän kenraalia. Suku on vuodesta 1791 omistanut Seestan kartanon Nastolassa.

Talouselämän vaikuttajat
Ehrnroothin suku tunnetaan nykyisin suuresta varallisuudestaan ja merkittävistä omistuksistaan lukuisissa pörssiyhtiöissä. Sukuun on kuulunut useita vuorineuvoksia. Ehrnrootheja on 1990-luvulla kutsuttu jopa Suomen talouselämän vaikutusvaltaisimmaksi perheeksi ja ”Suomen Wallenbergeiksi”.Rahasuku. Ylen elävä arkisto. Viitattu 26.8.2012. Vaikka suvun taloudellisen mahdin onkin sittemmin sanottu hiipuneen, Ehrnrootheilla on edelleen vahva asema muun muassa Fiskarsin omistajina.Sutinen, Teija: Ehrnroothien suku hallitsee Fiskarsia. Helsingin Sanomat 29.6.2007. Viitattu 25.6.2021. Fiskarsin suurimpien osakkeenomistajien joukossa on Ehrnroothien suvun sijoitusyhtiöitä, kuten Alexander Ehrnroothin johtama Virala ja Paul Ehrnroothin Turret.Virala Oy Ab BusinessweekTurret Oy Ab. Businessweek.

Vuoden 2015 alussa Helsingin Sanomat laski Ehrnroothien omistaneen pörssiyhtiöiden osakkeita yli 1,3 miljardin euron arvosta ja olleen siten Suomen toiseksi rikkain suku Herlinien jälkeen.Hänninen, Jyri – Pietiläinen, Tuomo: Herlinin suku nousi Suomen historian rikkaimmaksi. Helsingin Sanomat 22.2.2015, s. B 10–11.

 Suvun jäseniä 
HenkilöElinvuodetAmmatti Carl Gustaf Ehrnrooth 1744–1817 kenraalimajuri, Gustaf Henrik Ehrnroothin poika Gustaf Adolf Ehrnrooth 1779–1848 kenraalimajuri, Suomen sotaväen ylitarkastaja, Carl Gustaf Ehrnroothin poika Gustaf Robert Ehrnrooth 1821–1911 kenraaliluutnantti, Gustaf Adolf Ehrnroothin poika Adelaïde Ehrnrooth 1826–1905 kirjailija, naisliikkeen uranuurtaja, Gustaf Adolf Ehrnroothin tytär Carl Albert Ehrnrooth 1831–1873 senaatin protokollasihteeri, Gustaf Adolf Ehrnroothin poika Adolf Reinhold Viktor Ehrnrooth 1832–1896 kenraalimajuri, Carl Gustaf Ehrnroothin veljen pojanpoika Johan Casimir Ehrnrooth 1833–1913 kenraaliluutnantti, ministerivaltiosihteeri, Gustaf Adolf Ehrnroothin poika Alexander Sebastian Ehrnrooth 1852–1902 eversti ja valtiopäivämies Georg Ehrnrooth 1866–1935 varatuomari, vuorineuvos, Carl Albert Ehrnroothin poika Axel Ehrnrooth 1867–1950 Privatbankenin pääjohtaja, Carl Albert Ehrnroothin poika Alexander Kasimir Ehrnrooth 1869–1950 maanviljelysneuvos, Gustaf Robert Ehrnroothin poika Aina Mannerheim o.s. Ehrnrooth 1869–1964 laulaja, Carl Albert Ehrnroothin tytär (puoliso pankinjohtaja Carl Mannerheim)Sessa Rautalin: Aina Mannerheim konsertoi sortovuosina (tilaajille) Helsingin Sanomat 29.3.1999. Viitattu 20.7.2023. Ernst Ehrnrooth 1871–1950 oikeuslääketieteen professori, Carl Albert Ehrnroothin poika Leo Ehrnrooth 1877–1951 poliitikko, pankinjohtaja, Adolf Reinhold Viktor Ehrnroothin poika Edda Ehrnrooth 1893–1983 oopperalaulaja, Erik Robert Ehrnroothin puoliso Lars Ehrnrooth 1897–1980 everstiluutnantti ja herastuomari, Ernst Ehrnroothin poika Carl Johan Ehrnrooth 1898–1967 Kymi Oy:n hallituksen puheenjohtaja, Georg Ehrnroothin poika Gustaf Ehrnrooth 1898–1983 kenraalimajuri, Ernst Ehrnroothin poika Adolf Ehrnrooth 1905–2004 jalkaväenkenraali, Mannerheim-ristin ritari, Ernst Ehrnroothin poika (puoliso kreivitär ja hovinainen Karin Birgitte Ehrnrooth) Göran Ehrnrooth 1905–1996 Pohjoismaiden Yhdyspankin pääjohtaja, Georg Casimir Ehrnroothin poika Kerstin Ulrika Ehrnrooth 1906–2004 lastenkirjailija, Leo Ehrnroothin tytär Olavi Ehrnrooth 1907–1943 sotilaslentäjä ja hävittäjä-ässä Gay Ehrnrooth 1925–2006 liikemies, vuorineuvos, Robert Ehrnroothin pojanpojan poika Georg C. Ehrnrooth 1926–2010 varatuomari, kansanedustaja, puoluejohtaja, Carl Johan Ehrnroothin poika Carl Ehrnrooth s. 1929 toimitusjohtaja Casimir Ehrnrooth 1931–2015 liikemies, vuorineuvos, Göran Ehrnroothin poika Rolf Ehrnrooth 1933–1992 diplomiekonomi, Oy Volvo-Auto Ab:n toimitusjohtaja Göran J. Ehrnrooth s. 1934 pankkiiri, vuorineuvos, Göran Ehrnroothin poika Pertti Ehrnrooth 1934–2023 opettaja, kirjailija Robert G. Ehrnrooth s. 1939 yritysjohtaja, Göran Ehrnroothin poika Georg Ehrnrooth s. 1940 liikemies, vuorineuvos, Oy Lohja Ab:n toimitusjohtaja Henrik Ehrnrooth s. 1954 Structor- , Corbis-, Semerca- ja Fennogens Investments -sijoitusyhtöiden kautta YIT:tä, Pöyryä, Marimekkoa ja eQ:ta yhdessä sukunsa kanssa omistava yritysjohtaja, Casimir Ehrnroothin poika Johanna Ehrnrooth 1958–2020 taidemaalari, Casimir Ehrnroothin tytär Jari Ehrnrooth s. 1959 kirjailija, kulttuurintutkija Henrik Ehrnrooth s. 1960 esteratsastaja ja ratsastusvalmentaja Nina Ehrnrooth s. 1962 alppihiihtäjä Paul Ehrnrooth s. 1965 talousvaikuttaja, Fiskarsin hallituksen puheenjohtaja, Wärtsilän hallituksen jäsen Georg Ehrnrooth s. 1966 johtaja (eQ-pankki, YIT, Pöyry), Casimir Ehrnroothin poika Carl-Gustaf Ehrnrooth s. 1969 sijoittaja, Solomon R. Guggenheimin säätiön hallituksen jäsen Henrik Ehrnrooth s. 1969 ekonomi, Kone Oyj:n toimitusjohtaja ja ERTI:n (Euroopan teollisuusjohtajien pyöreä pöytä) jäsen, Georg Ehrnroothin (s. 1940) poika Alexander Ehrnrooth s. 1974 liikemies Markus Ehrnrooth s. 1985 liikemies, Knomi Oy, Caverion Mia Ehrnrooth s. 1987 näyttelijä, liikenainen
Jääkärikapteeni ja kirjailija Jalmari Kara (ent. Forsström) oli kenraali Johan Casimir Ehrnroothin avioton poika.

Avioliiton kautta sukuun liittyy myös: 
 Anna Ehrnrooth, o.s. van Gilse van der Pals (s. 1944), sairaanhoidon opettaja ja marttajärjestön johtaja
 Elisabet Ehrnrooth, o.s. Dengg (s. 1967), ruotsalais-suomalainen kouluratsastaja.

Katso myös
 Kiialan kartano
 Laulu 20 perheestä

 Lähteet 

Kirjallisuutta
Niklas Jensen-Eriksen, Sakari Siltala & Ahto Apajalahti (toim.): Ehrnrooth – kenraali- ja liikesuku modernin Suomen synnyssä 1750–1950. Siltala, Helsinki 2017. 

 Aiheesta muualla 
 http://porssitieto.fi/nimi1972.html
 http://kauppalehti.fi/uutiset/ehrnrooth-on-goldman-sachsin-kasvatti/Sd46jajJ

Luokka:Suomalaiset aatelissuvut
Luokka:Ruotsin aateli
Luokka:Suomalaiset yrityssuvut